Requiem aeternam dona eis, Domine: et lux perpetua luceat eis. Ps. Te decet hymnus, Deus, in Sion, et tibi reddetur votum in Jerusalem: exaudi orationem meam, ad te omnis caro veniet.  Igavene rahu anna neile, Issand: ja igavene valgus paistku neile. Ps. Jumal, Sulle sobib laulda kiitust Siionis ja Sulle tasutakse tõotus Jeruusalemmas: kuule minu palvet, kõik liha tuleb Sinu juurde. (Vrd 4Esr 2:34-35;  Ps 65[64]:2-3.)  Eeloleval pühapäeval lehvivad üle Eesti leinalipud ning keskpäeval kõlavad kirikukellad nende mälestuseks, kes jätsid oma elu nõukogude võimu repressioonide käigus.  Samuti on alanud surnuaiapühade aeg. Oleme rahvas, kes peab lugu oma juurtest, nii kogunetakse kaugelt ja lähedalt kalmistutele, et mälestada ja meenutada oma esivanemaid. Seepärast on paslik mõne sõnaga kirjutada reekviemist - missast, mida peetakse surnute hüvanguks (missa pro defunctis).  Reekviemi tekst on  saanud paljude tuntud muusikateoste aluseks. Meenuvad W. A. Mozarti, G. Fauré, M. Duruflé, A. L. Webberi, G. Verdi ja teiste kirjutatud reekviemid.